6.9.2022.
LV
Eiropas Savienības Oficiālais Vēstnesis
C 342/21 Otrdiena, 2022. gada 15. februāris
33. aicina dalībvalstis turpināt nodokļu iestāžu reformēšanu, paātrināt digitalizāciju un sākt īstenot stratēģiskas pieejas, lai sniegtu atbalstu MVU nodokļu saistību izpildē, kā arī apzināt sloga samazināšanas iespējas; aicina dalībvalstis veikt stabilas un pamatīgas reformas nodokļu sistēmu sarežģītības jomā, lai mazinātu birokrātiju, administratīvo slogu un atbilstības nodrošināšanas izmaksas; atgādina, ka augsta pievienotā vērtība ir Eiropas līmeņa sadarbībai šajā jomā un labākās prakses apmaiņai starp nodokļu iestādēm; 34. aicina dalībvalstis labāk izmantot ES programmu “Fiscalis”, lai uzlabotu sadarbību starp nodokļu administrācijām reformu īstenošanā; šajā sakarā aicina Komisiju izveidot nodokļu amatpersonām paredzētu Erasmus apmaiņas programmu, lai veicinātu labākās prakses pārņemšanu; 35. prasa Komisijai sekot līdzi jaunām valsts nodokļu reformām vai pandēmijas rezultātā īstenotiem ekonomikas atbalsta pasākumiem — it īpaši tiem, kas nav īslaicīgi, — un uzraudzīt šīs reformas vai pasākumus; aicina dalībvalstis veikt nodokļu sistēmas reformas un izmantot iespējas, ko sniedz ES instrumenti, kuru mērķis ir atbalstīt ekonomikas atveseļošanu; uzsver, ka, veicot šādas reformas, ir jāievēro ES fiskālais satvars; atgādina, ka šādas reformas būtu jāveic, pilnībā ievērojot valstu atbildību nodokļu jautājumos, taču uzsver, ka spēcīga koordinācija starp dalībvalstīm radītu ievērojamu pievienoto vērtību; 36. atbalsta augstus standartus nodokļu maksātāju tiesību ievērošanas jomā, it īpaši attiecībā uz privātumu un datu aizsardzību un sevišķi privātpersonu gadījumā, visos ar nodokļu uzlikšanu saistītos politiskos un likumdošanas procesos; 37. atzīmē, ka lielākajā daļā publiskā iepirkuma procedūru kā vienīgo kritēriju publisko līgumu slēgšanas tiesību piešķiršanai dalībvalstis izmanto viszemāko cenu; atgādina Padomes aicinājumu Komisijai apsvērt veidus, kā novērst kropļojošo ietekmi, ko rada to pretendentu dalība, kuri veic darbības jurisdikcijās, kas iekļautas ES sarakstā ar jurisdikcijām, kuras nodokļu nolūkos nesadarbojas; aicina Komisiju šajā sakarā pārskatīt savu publiskā iepirkuma stratēģiju; ES rezultātu kopsavilkums nodokļu uzlikšanas jomā 38. pieņem zināšanai Komisijas pašlaik veikto darbu pie ES rezultātu kopsavilkuma nodokļu jomā; iesaka izmantot ekonomiskus rādītājus, kas ļauj identificēt izkropļojumus vienotajā tirgū, tādus kā ārvalstu tiešo investīciju, autoratlīdzības un procentu maksājumu apmērs; vērš uzmanību uz to, ka šādam rezultātu kopsavilkumam būtu jāsekmē cīņa pret kaitējošu nodokļu konkurenci; aicina Komisiju pienācīgi ņemt vērā ievērojamos publisko ieņēmumu zaudējumus, kurus rada valsts nodokļu politika, kas atvieglo nodokļu apiešanu; uzskata, ka šāds rezultātu kopsavilkums nodokļu jomā ir jāveido kā instruments, kas dalībvalstīm palīdz veikt stabilas un pamatīgas nodokļu reformas; brīdina no šāda rezultātu kopsavilkuma izmantošanas konkrētu dalībvalstu kaunināšanai, tomēr uzskata, ka tas var veicināt debates par nepieciešamajām reformām; mudina šāda rezultātu kopsavilkuma izstrādē cieši sadarboties ar esošajām Eiropas platformām; uzskata, ka šis jaunais instruments var noderēt Eiropas pusgada procesā un it īpaši konkrētām valstīm adresēto ieteikumu sagatavošanā; o o 39.
o
uzdod priekšsēdētājai šo rezolūciju nosūtīt Padomei, Komisijai un dalībvalstu valdībām un parlamentiem.